Nr. L 100/20 De Europæiske Fællesskabers Tidende 11. 4. 81 RÅD RÅDETS AFGØRELSE af 30. marts 1981 om forøgelsen af antallet af dommere ved Domstolen (81/208/Euratom, EKSF, EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Kul- og Stålfællesskab, særlig artikel 32, under henvisning til traktaten om oprettelse af Det europæiske økonomiske Fællesskab, særlig artikel 165, under henvisning til traktaten om oprettelse af Det europæiske Atomenergifællesskab, særlig artikel 137, under henvisning til Domstolens begæring i dens memorandum af 21. juli 1978 om forøgelse af antallet af dommere, og ud fra følgende betragtninger : Domstolens arbejdsbyrde gør det berettiget, at antallet af dommere forøges med yderligere én ; artikel 32, stk. 1, i traktaten om oprettelse af Det euro- pæiske Kul- og Stålfællesskab, artikel 165, stk. 1, i trak- taten om oprettelse af Det europæiske økonomiske Fællesskab og artikel 137, stk. 1, i traktaten om opret- telse af Det europæiske Atomenergifællesskab må til- passes således, at der tages hensyn til forøgelsen af an- tallet af de dommere, som udgør Domstolen ; artikel 32 b, stk. 2 i traktaten om oprettelse af Det eu- ropæiske Kul- og Stålfællesskab, artikel 167, stk. 2, i traktaten om oprettelse af Det europæiske økonomi- ske Fællesskab og artikel 139, stk. 2, i traktaten om oprettelse af Det europæiske Atomenergifællesskab må tilpasses, således at den delvise nybesættelse skifte- vis omfatter seks og fem dommere ; for at sikre, at den fastsatte ordning for nybesættelse kan fungere, må datoen for udløbet af embedsperio- den for den dommer, der udnævnes til som den første at beklæde den ved denne afgørelse oprettede stilling, rykkes frem til den 6. oktober 1982 — TRUFFET FØLGENDE AFGØRELSE : Artikel 1 Artikel 32, stk. 1, i traktaten om oprettelse af Det euro- pæiske Kul- og Stålfællesskab, artikel 165, stk. 1, i trak- taten om oprettelse af Det europæiske økonomiske Fællesskab og artikel 137, stk. 1, i traktaten om opret- telse af Det europæiske Atomenergifællesskab affattes således : »Domstolen består af elleve dommere.« Artikel 2 Artikel 32 b, stk. 2, i traktaten om oprettelse af Det europæiske Kul- og Stålfællesskab, artikel 167, stk. 2, i traktaten om oprettelse af Det europæiske økonomi- ske Fællesskab og artikel 139, stk. 2, i traktaten om oprettelse af Det europæiske Atomenergifællesskab af- fattes således : »Hvert tredje år finder en delvis nybesættelse af dommerembederne sted. Der afgår skiftevis seks og fem dommere.« Artikel 3 Embedsperioden for den dommer, der som den første beklæder den ved denne afgørelse oprettede stilling, udløber den 6. oktober 1982. Udfærdiget i Bruxelles, den 30. marts 1981. På Rådets vegne G. BRAKS Formand